OpenLLM-France/wikimedia huggingface dataset:
# Ille i Vilaine

Ille i Vilaine (antigament, Illa i Vilena o Illa i Güilena, en francès Ille-et-Vilaine, en gallo Ile e Vilene, en bretó Ill-ha-Gwilen) és un departament francès situat a la Bretanya. La capital és Resnn.
El departament rep el seu nom dels rius Vilaine, que desemboca a l'Atlàntic, i de l'Ille, afluent de l'anterior, que se li uneix a Rennes.

## Història

El departament d'Illa i Vilaine es creà durant la Revolució Francesa, el 4 de març de 1790, en aplicació de la llei de 22 de desembre de 1789. És un dels cinc departaments sorgits de la divisió de l'antiga província de Bretanya.

## Geografia

Limita amb els departaments de Manche, Mayenne, Maine i Loira, Loira Atlàntic, Ar Mor-Bihan i Costes del Nord, i està banyat pel canal de la Mànega.
Les ciutats més importants, a banda de la capital, són: Vitré (Gwitreg), Dinard (Dinarzh), Bruz, Cesson-Sévigné (Saozon-Sevigneg) i Betton (Lanvezhon).

## Política

Des de les eleccions cantonals de 2004, el president del Consell General és el socialista Jean-Louis Tourenne, que fou escollit amb el vot de tots els partits d'esquerra presents a l'assemblea departamental. Jean-Louis Tourenne és el primer president socialista que ha tingut mai aquest departament, que des de la Revolució Francesa sempre havia estat governat per la dreta.
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Partit Socialista (PS): 21 consellers
* No-adscrits de dreta: 11 consellers
* Unió per un Moviment Popular (UMP): 10 consellers
* No-adscrits d'esquerra: 5 consellers
* Partit Radical d'Esquerra (PRG): 3 consellers
L'any 2005, algunes personalitats del departament demanaren el canvi del nom pel d'Alta Bretanya a fi de ressaltar la pertinença a la Bretanya.

## Llengua

El gallo és la llengua pròpia d'Illa i Vilaine i anteriorment havia estat la llengua majoritària en aquest departament. El gallo va substituir des d'antic el bretó a tota la part oriental de Bretanya, coneguda també com l'Alta Bretanya. És més, el bretó no ha estat mai la llengua vernacla a l'est de la línia Mont-Saint-Michel/Pornic. Durant el curs escolar 2001-2002, 1.761 alumnes de primària i secundària van estudiar gallo a França.
Respecte al bretó, els efectius ponderats que aporta l'enquesta Etude de l'histoire familiale, duta a terme per l'INSEE (Institut Nacional d'Estadística i Estudis Econòmics) el 1999, són de 8.500 parlants majors de divuit anys. Així mateix, hom hi afegeix els alumnes de les escoles bilingües Diwan (718 a l'inici del curs escolar 2005-2006) i els alumnes que segueixen cursos de bretó en els establiments públics de primària i secundària (més de 200 al curs 2002-2003).

## Vegeu també

* Llista de municipis de l'Illa i Vilaine
* Llista dels Cantons d'Ille i Vilaine
# Hannah Waddingham

Hannah Waddingham (Londres, 28 de juliol de 1974) és una actriu anglesa. És coneguda per interpretar el paper de Rebecca Welton a la sèrie de comèdia Ted Lasso, per la qual va guanyar el premi Primetime Emmy a la millor actriu secundària en una sèrie còmica el 2021 i el premi de la Crítica Cinematogràfica a la millor actriu de repartiment de sèrie còmica el 2021 i el 2022. També ha aparegut en diversos espectacles del West End, com Spamalot, el revival de Regent's Park del 2010 d'Into the Woods i The Wizard of Oz com la malvada Bruixa de l'Oest; i ha rebut tres nominacions als premis Olivier pel seu treball.
Altres treballs inclouen formar part de l'adaptació cinematogràfica de 2012 d'Els miserables, i unir-se al repartiment de la cinquena temporada de la sèrie de HBO Game of Thrones com a Septa Unella el 2015. Va protagonitzar el thriller psicològic britànic Winter Ridge del 2018 dirigit per Dom Lenoir i ha tingut un paper secundari a la sèrie Sex Education des del 2019. El 2023, va ser copresentadora del Festival de la Cançó d'Eurovisió.

## Referències

* ↑ «Hannah Waddingham». timesofindia.indiatimes.com. Times of India.
* ↑ Schneider, Michael. «'Ozark,' 'The Crown' and Netflix Lead 26th Annual Critics' Choice Awards TV Nominations». Variety, 18-01-2021. [Consulta: 18 gener 2021].
* ↑ «British actress cast as Septa Unella». Watchers on the Wall, 09-10-2014. [Consulta: 9 octubre 2014].
# Estadi Horseed

L'Estadi Horseed és un estadi multiusos situat a la ciutat de Horseed, Somàlia.
Majoritàriament és utilitzat per la pràctica del futbol, essent la seu del club Horseed FC. Té una capacitat per a 10.000 espectadors.

## Referències

* ↑ Estadi Horseed a calciozz.it
# Lobocheilos erinaceus

Lobocheilos erinaceus és una espècie de peix cipriniforme de la família dels ciprínids.

## Morfologia

Els mascles poden assolir els 14,3 cm de longitud total.

## Distribució geogràfica

Es troba a Borneo (Malàisia).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i T. H. Hui, 2008. A synopsis of the genus Lobocheilos in Java, Sumatra and Borneo, with descriptions of six new species (Teleostei: Cyprinidae). Ichthyol. Explor. Freshwat. 19(1):27-58.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Familiar

«Familiar» té aquests significats:
* Referent a la família .
* Esperit familiar , un tipus d'ens mitològic (vegeu també El Familiar , ser mitològic de l'Argentina).
* Familiar (automòbil) , un tipus de carrosseria d'automòbil.
* Familiar de la Inquisició .
Viccionari
# Elinor Barker

Elinor Barker (Cardiff, 7 de setembre de 1994) és una ciclista gal·lesa especialista en el ciclisme en pista. S'ha proclamat dos cops campiona del món de Persecució per equips i el 2016 campiona olímpica en la mateixa prova. També ha obtingut la medalla d'or en el Campionat del món en Puntuació.

## Palmarès en pista

* 2012
** Campiona d'Europa júnior en Persecució
** Campiona d'Europa júnior en Persecució per equips (amb Amy Roberts i Lucy Garner)
** Campiona nacional en Persecució per equips
* 2013
** Campiona del món de persecució per equips (amb Danielle King i Laura Trott)
** Campiona d'Europa en Persecució per equips (amb Danielle King, Laura Trott, Katie Archibald i Joanna Rowsell)
** Campiona nacional en Persecució per equips (amb Danielle King, Joanna Rowsell i Laura Trott)
* 2014
** Campiona del món de persecució per equips (amb Joanna Rowsell, Katie Archibald i Laura Trott)
** Campiona d'Europa en Persecució per equips (amb Ciara Horne, Katie Archibald i Laura Trott)
** Campiona nacional en Persecució per equips (amb Danielle King, Joanna Rowsell i Laura Trott)
* 2015
** Campiona d'Europa en Persecució per equips (amb Joanna Rowsell, Katie Archibald, Laura Trott i Ciara Horne)
* 2016
** Medalla d'or als Jocs Olímpics de Rio de Janeiro en persecució per equips (amb Laura Trott, Katie Archibald i Joanna Rowsell)
** Campiona nacional en madison (amb Laura Kenny)
* 2017
** Campiona del Món en Puntuació
** Campiona d'Europa de Madison (amb Eleanor Dickinson)

### Resultats a la Copa del Món en pista

* 2012-2013
** 1a a Glasgow, en Persecució per equips
* 2013-2014
** 1a a Aguascalientes i Manchester, en Persecució per equips
* 2014-2015
** 1a a Guadalajara i Londres, en Persecució per equips
* 2016-2017
** 1a a Apeldoorn, en Puntuació
* 2017-2018
** 1a a Manchester, en Persecució per equips
** 1a a Manchester, en Madison

## Palmarès en ruta

* 2012
** Campiona del món júnior en contrarellotge
* 2017
** Vencedora d'una etapa al BeNe Ladies Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Kevin McCarthy (polític)

Kevin McCarthy (anglès: Kevin Owen McCarthy) (Bakersfield, 26 de gener de 1965), de nom complet Kevin Owen McCarthy, és un polític estatunidenc del Partit Republicà que ocupa el càrrec de líder de la minoria a la Cambra de Representants dels Estats Units des del 2019. Va exercir anteriorment com a líder de la majoria de la Cambra sota els presidents John Boehner i Paul Ryan del 2014 al 2019. Des del 2007 és representant dels Estats Units pel 23è districte congressual de Califòrnia.
Va ser anteriorment president dels Joves Republicans de Califòrnia i de la Federació Nacional Jove Republicana. McCarthy va treballar com a director de districte per al representant dels Estats Units, Bill Thomas, i el 2000 va ser elegit administrador del districte de Kern Community College. Després va formar part de l'Assemblea de l'Estat de Califòrnia del 2002 al 2006, els dos darrers anys com a líder de la minoria. Quan Thomas es va retirar de la Cambra dels Estats Units el 2006, McCarthy va presentar-se per succeir-lo i va guanyar les eleccions.
McCarthy és resident de quarta generació del comtat de Kern. El seu avi matern fou un immigrant italià. McCarthy és el primer republicà de la seva família més propera, ja que els seus pares eren membres del Partit Demòcrata. Va assistir a la Universitat Estatal de Califòrnia, a Bakersfield, on va obtenir una Llicenciatura en Ciències de Màrqueting el 1989 i un Màster en Administració d'Empreses el 1994.

## Referències

* ↑ «Rep. Kevin McCarthy elected GOP leader in the House for next Congress». CNBC, 14-11-2018.
* ↑ «Our Campaigns - CA District 22 - R Primary Race - Jun 06, 2006».
* 1 2 Cottle, Michelle «McCarthism». New Republic. Chris Hughes [Washington, D.C.], 26-10-2010 [Consulta: 20 juny 2014].
* 1 2 «Full Biography». U.S. House of Representatives. Arxivat de l'original el 19 de març 2017. [Consulta: 19 juny 2014].
* ↑ «Full Biography». U.S. House of Representatives. Arxivat de l'original el 19 de març 2017. [Consulta: 19 juny 2014].
* ↑ «Kevin McCarthy, would-be majority leader, at home in D.C., Bakersfield». LA Times, 12-06-2014 [Consulta: 13 juny 2014].
* ↑ https://twitter.com/gopleader/status/1185180328954073090
* ↑ «Kevin McCarthy talks...» (en anglès).
* ↑ Cottle, Michelle (October 26, 2010). "McCarthism". New Republic. Washington, D.C.: Chris Hughes. Retrieved June 20, 2014.
* ↑ "Full Biography" Arxivat 2017-03-19 a Wayback Machine.. Congressman Kevin McCarthy website. U.S. House of Representatives. Retrieved June 19, 2014.
# Hanoi Rocks

Hanoi Rocks és un grup de rock procedent de Finlàndia, el qual va aconseguir la seua màxima popularitat al començament dels anys 1980. Musicalment la banda està influenciada per grups com New York Dolls, The Stooges i els Rolling Stones, fusionant elements del blues, punk, heavy metal, garage rock i glam rock. D'acord amb el presentador finlandés Jone Nikula, la banda ha venut entre 780.000 i 1.000.000 de còpies dels seus àlbums a tot el món, però principalment a Escandinàvia i Japó.

## Discografia
### Àlbums

Formació original:
* Bangkok Shocks, Saigon Shakes, Hanoi Rocks - 1981
* Oriental Beat - 1982
* Self Destruction Blues - 1982
* Back to Mystery City - 1983
* Two Steps from the Move - 1984
Nova formació:
* Twelve Shots on the Rocks - 2002
* Another Hostile Takeover - 2005
* Street Poetry - 2007

### Senzills

* I Want You - 1980
* Dead by X-mas - 1981
* Desperados - 1981
* Tragedy - 1981
* Love's An Injection - 1982
* Motorvatin’ - 1982
* Malibu Beach - 1983
* Until I Get You - 1983
* Don't You Ever Leave Me - 1984
* Underwater World - 1984
* Up Round The Bend - 1984
* A Day Late, A Dollar Short - 2002
* In My Darkest Moment - 2002
* People Like Me - 2002
* Keep Our Fire Burning - 2004
* Fashion - 2007
* This one's for rock n'roll - 2007
* Teenage Revolution - 2008

### Recopilatoris

* Dim Sum - 1983
* Best Of Hanoi Rocks - 1985
* Dead By Christmas - 1986
* Million Miles Away - 1986
* The Collection - 1989
* Tracks From A Broken Dream - 1990
* Lean On Me - 1992
* Decadent Dangerous Delicious - 1998
* Hanoi Rocks 4-CD Box Set - 2001
* Kill City Kills - 2001
* Up Around the Bend...The Definitive Collection - 2004
* Lightning Bar Blues: The Albums 1981-1984 - 2005

### Videografia

* All Those Wasted Years - The Marquee Club
* TNT - The Nottingham Tapes - Nottingham Rock City

## Referències

* ↑ «iGS - Arkisto». Igs.kirjastot.fi. Arxivat de l'original el 2011-09-30. [Consulta: 13 setembre 2011].

## Enllaços externs

* Pàgina oficial del grup
* www.hanoi-rocks.net
* Entrevista con Michael Monroe (en anglés) a Trilogy Rock (Espanya)
# Louis Krasner

Louis Krasner (Txerkassi, 21 de juny de 1903 - Brooklyn, 4 de maig de 1995) va ser un violinista clàssic nord-americà de renom, nascut a Ucraïna que va estrenar els concerts de violí d'Alban Berg i Arnold Schoenberg.
Va arribar als Estats Units a l'edat de 5 anys i es va graduar al "New England Conservatory of Music" el 1922. Va continuar els seus estudis amb Lucien Capet a París, Otakar Ševčík a Písek, Txecoslovàquia i Carl Flesch a Berlín. La seva carrera concertística va començar a Europa, on va defensar els concerts de Joseph Achron i Alfredo Casella.
El 1935 va encarregar el Concert per a violí d'Alban Berg, que va estrenar l'abril del 1936 al Palau de la Música Catalana de Barcelona, amb Hermann Scherchen dirigint l'Orquestra Pau Casals. a l'Orquestra Ciutat de També va estrenar el Concert per a violí d'Arnold Schoenberg al desembre de 1940, amb Leopold Stokowski liderant la Philadelphia Orchestra. Entre els compositors nord-americans les obres de les quals es va estrenar hi havia Roger Sessions, Henry Cowell i Roy Harris .
Krasner es va retirar de la actuació en solitari per convertir-se en concertmaster de la Minneapolis Symphony Orchestra 1944-1949. De 1949 a 1972 va ser professor de música a la Universitat de Syracuse. El 1976 es va unir a les facultats del New England Conservatory of Music i al Berkshire Music Center. Va guanyar la Medalla Sanford de 1983 a la Universitat Yale i el Premi Commonwealth de 1995.
Va morir el 1995 a Brookline, Massachusetts, als 91 anys.

## Guitarra Stradivarius

Krasner posseïa una de les úniques guitarres supervivents fetes per Antonio Stradivari. Va comprar la guitarra al distribuïdor londinenc "W.E. Hill & Sons" a través de "Rembert Wurlitzer Co." el 1934. La guitarra antiga, feta d'avet i auró, no és tan gran com l'instrument modern i té cinc cordes dobles. Està adornat amb una rosa tallada decorativa i incrustacions de nacre. El 1986 la guitarra va ser comprada per $165.000 pel "Shrine to Music Museum" de la Universitat de Dakota del Sud.

## Referències

* ↑ Campbell, Margaret (15 juny 1995). "OBITUARY: Louis Krasner". The Independent. London. Retrobat 11-7-2018.
* 1 2 3 4 Pincus, Andrew L. (30 juliol 1995). "Louis Krasner: The Elf Who Was a Giant". The Berkshire Eagle. Pittsfield, MA. p. 38]. Consultat 8 abril 2022 – via Newspapers.com.
* ↑ James, Jamie (20 març 1994). "A Model T Fuels a Masterpiece". The New York Times. New York City. Retrobat 28-7-2020.
* ↑ Martorell, Oriol.. Quasi un segle de simfonisme a Barcelona : I. De l'orquestra Pau CasalsBarcelona. Beta, 1995, p. 105. ISBN 8470913549.
* ↑ Kozinn, Allan (5 maig 1995). "Louis Krasner, Violinist and Teacher, Dies at 91". The New York Times. Retrobat 11-7-2018.
* ↑ "Krasner, Louis, 1903–. Papers: Guide". Archived from the original on 19 febrer 2016. Retrobat 12-11-2008.
* ↑ Commonwealth Awardswww.massculturalcouncil.org Archived 11 juliol 2018 at the Wayback Machine
* ↑ Page, Tim (30 gener 1986). "South Dakota Museum Gets Stradivari Guitar". Chicago Tribune. Retrobat 3-8-2019.
# Jonny Evans

Jonathan Grant Evans (nascut a Belfast, Irlanda del Nord, el 2 de gener del 1988), més conegut com a Jonny Evans, és un futbolista nord-irlandès que actualment juga de defensa central o lateral esquerra al Manchester United FC de la Premier League anglesa. Evans, també juga per la selecció d'Irlanda del Nord des del 2006.

## Enllaços externs

* Perfil de Jonny Evans a ManUtd.com (anglès)
* Evans a FootballDatabase (anglès)
# Illencs de l'estret de Torres

Els illencs de l'estret de Torres són un poble indígena de l'estat de Queensland, a Austràlia.

## Població

Aproximadament uns 6.800 viuen a l'àrea de les illes de l'estret de Torres, mentre que uns 42.000 viuen al nord de Queensland, a Townsville i Cairns.

## Llengües

Els indígenes de Torres parlen dues llengües australianes. Els de la part central i occidental parlen llengües del grup pama-nyunga (kalaw lagaw ya, kalau kawau ya, kulkalgau ya i kawalgau ya), mentre que els de la part oriental parlen la llengua meriam mìr, del grup de llengües papús.

## Indígenes destacats

* Eddie Mabo.
* Christine Anu.
# Louis Jules Trochu

Louis Jules Trochu (Le Palais, 12 de març de 1815 - Tours, 7 d'octubre de 1896) fou un militar i polític francès.
Assolí el rang de general de l'exèrcit francès. El 17 d'agost del 1870, durant la Guerra Francoprussiana, fou nomenat governador de París i comandant en cap de les forces per a la defensa de la capital. Durant la revolució que esclatà el setembre fou nomenat el president provisional del govern de defensa nacional. Abans de la rendició de París davant els alemanys, cedí al general Joseph Vinoy el càrrec de governador de la capital francesa i va fer el mateix com a president provisional de França abans de la firma de l'armistici francès davant Alemanya el febrer de 1871.
Fou elegit membre de l'Assemblea Nacional Francesa, es retirà de la vida política el 1872 i un any més tard ho feu de la carrera militar.
# Estació de Mercabarna

Mapa Metro Línia 2 :
Mapa Metro Línies 9 i 10 :
Mercabarna és una estació de la línia 9 del metro de Barcelona. En aquesta estació hi tindran parada en un futur trens de la L2.
La previsió inicial era obrir l'estació l'any 2007, però donats els contratemps, es va posar en funcionament el 12 de febrer de 2016.
Metro de Barcelona :
| Procedència/Destinació | < | > | Procedència/Destinació |
| Aeroport T1 | Les Moreres | Parc Logístic | Zona Universitària |
| Projectat |||||
| Aeroport T1 | Les Moreres | Parc Logístic | Badalona Pompeu Fabra |
| Aeroport T1 | Les Moreres | Parc Logístic | Can Zam |
| Font recorregut: PDI 2009-2018. |||||

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ PDI 2009-2018, pàg. 157
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «Territori i Sostenibilitat presenta els pressupostos de 2011 amb l'objectiu de reactivar l'economia». Gencat.cat. Generalitat de Catalunya, 03-06-2011. Arxivat de l'original el 2012-01-20. [Consulta: 3 juny 2011].
* ↑ «Compte enrere per a la inauguració del metro a l'aeroport del Prat». [Consulta: 14 gener 2016].
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Xarxa ferroviària de Catalunya
# Femona

Femona o Femónoe (Phemonoe, Φημονόη) va ser una mítica poeta grega del període prehomèric.
La llegenda la filla d'Apol·lo i la seva primera sibil·la o sacerdotessa a Delfos; hauria inventat el vers hexàmetre (Pausànies diu que va ser la primera que el va utilitzar, però no qui el va inventar). L'esmenten Melamp i Plini el Vell; aquest darrer parla d'un llibre sobre àligues i falcons, segurament sobre auguris. Se li atribueix la famosa màxima dèlfica "Coneix-te a tu mateix".

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 197. ISBN 9788496061972.
# Josep Alemany i Juvé

Josep Alemany i Juvé (1890- Barcelona, 1 de setembre de 1972) va ser un arquitecte català. Obtingué el seu títol professional el 1918 i va ser arquitecte municipal de Santa Coloma de Gramenet entre els anys 1920 i 1960 i arquitecte municipal de Sant Just Desvern entre els anys 1924 i 1967, en què es jubilà.

## Obres destacades

Va ser autor de molts edificis que han arribat als nostres dies, molts d'ells actualment protegits. Entre d'altres, els següents:
* Cinema Capitol, Santa Coloma de Gramenet, anys 1920
* Camp de les Corts, 1922
* Casa Nadal, Montcada i Reixac, 1925
* Edifici al carrer Olzinelles de la Cooperativa La Lleialtat Santsenca, 1928
* Façana de El Molino, 1929
* Culminació del pavelló B de l'Hospital de l'Esperit Sant, Santa Coloma de Gramenet, 1929
* Mercat de Santa Coloma de Gramenet, 1930-1939
* Reconstrucció de l'església parroquial dels sants Just i Pastor, Sant Just Desvern, 1939-1944
* Cases Petit, Sant Just Desvern, 1930
* Refugi antiaeri, Sant Just Desvern, 1938
* Ampliació de l'Ateneu, Sant Just Desvern, 1955-1957
* Casa de la Vila, Sant Just Desvern, 1957.
* Cases Petit
* Ajuntament de Sant Just Desvern

## Referències

* ↑ «esquela de Josep Alemany i Juvé». La Vanguardia, 05-09-1972, pàg. 30.
* 1 2 «Josep Alemany i Juvé, l'arquitecte de La Lleialtat Santsenca – La Lleialtat Santsenca» (en anglès). [Consulta: 22 agost 2017].
* ↑ «Josep Alemany i Juvé». [Consulta: 22 agost 2017].
* ↑ «Santa Coloma de Gramenet. Fes-la teva». [Consulta: 22 agost 2017].
* 1 2 «C.E.Santjustencs». [Consulta: 22 agost 2017].
# La Demie

La Demie és un municipi francès situat al departament de l'Alt Saona i a la regió de Borgonya - Franc Comtat. L'any 2017 tenia 142 habitants.

## Demografia

El 2007 la població era de 78 persones. Hi havia 33 famílies i 47 habitatges.

## Economia

El 2007 la població en edat de treballar era de 54 persones. L'únic establiment que hi havia el 2007 era d'una entitat de l'administració pública.
L'any 2000 hi havia tres explotacions agrícoles que conreaven un total de 492 hectàrees.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Hanoc

Hanoc és el nom dels següents personatges:
En el llibre del Gènesi, el nom d'Hanoc està lligat a tres personatges diferents:
* Hanoc, fill de Caín
* Hanoc, fill de Madian
* Hanoc, fill de Rubèn
# Estremera

* Aquest article tracta sobre el municipi. Vegeu-ne altres significats a «Estremera (desambiguació)».
Estremera és un municipi a la Comunitat Autònoma de Madrid. Té una superfície de 79,1 km² amb una població de 1.261 habitants i una densitat de 15,94 hab/km². És el municipi més oriental de la Comunitat de Madrid, vora el límit amb Castella-la Manxa. El seu terme municipal limita amb els de Brea de Tajo, Maquilón i Algarga. Dins el seu terme municipal trobem el Centre Penitenciari Madrid VII, la presó més moderna de la Comunitat de Madrid.

## Demografia

Evolució demogràfica :
| 1991 | 1996 | 2001 | 2004 |
| 1047 | 1076 | 1049 | 1156 |
# Josep Alcoverro i Carós

Josep Alcoverro i Carós, de vegades Joseph Alcoberro, (Monistrol de Montserrat, 1880 - 8 d'agost de 1908), doctor en filosofia i lletres, fou autor d'un mètode d'ortografia, poemaris, i obres de teatre, que foren estrenades al Cercle Catòlic de Sant Josep de Sant Andreu de Palomar. Destacà també per publicar en 1901 i 1904 una selecció de faules d'Isop en vers, les primeres després de les nombroses reedicions de l'Isopet.

## Obres

* Suspirs i fantasies (1899)
* La Competència : sarzuela en un acte y en vers (1899)
* Qui no crida no és valent : comedia en un acte y en prosa (1900)
* Aplech de versos (1907)
* A Misses dites ó La Lectura del Tenorio : comedia en un acte y en vers (1899)
* Odi de races : drama en tres actes y en prosa (1901)

## Traduccions

* ISOP. Faules. Barcelona: Francisco Badia, 1901 i 1904.

## Referències

* ↑ «esquela d'en Josep Alcoverro Carós». El Poble català: Any 05, Núm. 0908 (10 ag. 1908), 10-08-1908, pàg. 1.
* Godayol, Pilar; Bacardí, Montserrat. Diccionari de la traducció catalana. Eumo Editorial, setembre 2011. ISBN 978-84-9766-396-0.